NORAKSTS

|  |  |
| --- | --- |
| 26.08.2021. | Nr.13/53 |

###### GROZĪJUMI

###### JELGAVAS PILSĒTAS DOMES 2013.GADA 22.AUGUSTA LĒMUMĀ NR.11/21 “JELGAVAS PILSĒTAS DOMES ESTĒTIKAS KOMISIJAS NOLIKUMA APSTIPRINĀŠANA”

(Ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka), **PRET – 2** (A.Rublis, A.Tomašūns), **ATTURAS – 2** (A.Pagors, G.Kurlovičs)

Saskaņā ar likuma „Par pašvaldībām” 61.panta trešo daļu un Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2013.gada 22.augusta lēmumā Nr.11/21 “Jelgavas pilsētas domes Estētikas komisijas nolikuma apstiprināšana” (turpmāk – Lēmums) un tā pielikumā šādus grozījumus:

1. Aizstāt Lēmumā un tā pielikumā visā tekstā komisijas nosaukumā vārdu “domes” ar vārdu “pašvaldības”.
2. Aizstāt Lēmumā un tā pielikumā vārdu “pilsētas” ar vārdu “valstspilsētas”.
3. Aizstāt Lēmuma pielikuma 7.punktā skaitli un vārdu “10 (desmit)” ar skaitli un vārdu “11 (vienpadsmit)”.
4. Lēmuma pielikuma 9.punktu izteikt šādā redakcijā:

“Komisijas sastāvā iekļauj:

9.1. Domes priekšsēdētāja vietnieks - Komisijas priekšsēdētājs;

9.2. 3 (trīs) Jelgavas valstspilsētas pašvaldības administrācijas Būvvaldes pārstāvji;

9.3. Jelgavas valstspilsētas pašvaldības administrācijas Sabiedrisko attiecību pārvaldes pārstāvis;

9.4. Jelgavas valstspilsētas pašvaldības iestādes „Pilsētsaimniecība” pārstāvis;

9.5. Jelgavas pilsētas pašvaldības iestādes „Kultūra” pārstāvis;

9.6. Arhitektu savienības pārstāvis;

9.7. Jelgavas Mākslinieku biedrības pārstāvis;

9.8. 2 (divus) sabiedrības pārstāvjus.”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā